Public procurement notice: Contract Award Notice
Published: 2023-08-14
Buyer: Kystdirektoratet
Country: DK
Contract type: Supplies
Procedure: Restricted procedure
CPV classification: 31110000 | 31121110 | 42122430 | 42990000 | 45232152
Award criteria: The most economic tender
EU fund: ESF

Technical requirements: Kystdirektoratet udbyder en kontrakt om udskiftning af eksisterende boosterstation i Hvide Sande. Kontrakten omfatter bortskaffelse af eksisterende boosterstation og etablering af ny boosterstation. Den nye boosterstation skal opstilles og installeres på samme lokation som den eksisterende i Hvide Sande. Den eksisterende el-drevne boosterstation benyttes til at transportere sand fra oprensningsfartøjet og ned ad kysten. Boosterstationen pumper vand iblandet sand via en ø 400 mm rørledning. Den totale længde er ca. 2.500 m. Den nye boosterstation skal erstatte den eksisterende boosterstation. Foruden projektering af selve boosterstationen skal leverandøren projektere blandt andet boosterstationens fundament, frekvensomformerbygning og ledningsindføring til brug for Kystdirektoratets udførelse af disse. Leverandøren står desuden for den tidsmæssige koordinering af Kystdirektoratets og egen udførelse. Boosterstationen skal leveres med 24 måneders garanti.
Det er besluttet, at Kystdirektoratets eksisterende boosterstation skal udskiftes med en ny boosterpumpe, el-motor, frekvensomformer og fjernstyring. Den eksisterende boosterstation skal bortskaffes forud for installation af den nye.
På tidspunktet for aflevering skal boosterstationen kunne fungere fuldt ud uden yderligere installationer, tests etc.
Kystdirektoratet har ingen bygherreleverancer i forhold til den nye boosterstation, men vil forestå ombygning af eksisterende frekvensomformerbygning, fundamenter og ledninger i jord efter leverandørens anvisninger. Kontrakten omfatter således projektering af blandt andet fundament til den nye boosterstation samt frekvensomformerbygning og ledningsindføring til brug for Kystdirektoratets udførelse.
Den nye boosterstation skal kunne erstatte den eksisterende boosterstation på stedet. Boosterstationen skal drives af en elektromotor med frekvensomformer. Desuden skal hele boosterstationen kunne styres lokalt og fjernbetjenes fra skib.
Den eksisterende boosterstation og opbygningen af den nye boosterstation er beskrevet i kravspecifikationen indeholdt i udbudsmaterialet. Yderligere oplysninger  fremgår ligeledes af udbudsmaterialet.
I relation til II.1.5) og II.2.6) bemærkes, at beløbet udgør et skøn. I relation til 2.7) bemærkes, at boosterstationen skønnes afleveret 18 mdr. efter kontraktindgåelse. Se nærmere i dokumentet ”Yderligere oplysninger vedrørende udbudsbekendtgørelsen”, der indeholder supplerende oplysninger til dette punkt. Dokumentet findes via det elektroniske udbudssystem på det i punkt I.3 anførte link.
Deltagelse i udbuddet sker elektronisk via ordregivers elektroniske udbudssystem jf. link i pkt. I.3). For at få adgang til udbudsmaterialet skal ansøger være registreret eller registrere sig som bruger.
I relation til pkt. II.2.9) bemærkes, at hver ansøger kun kan indgive én ansøgning om prækvalifikation. Hvis ansøgningen indeholder flere udgaver af det samme dokument, vil den seneste uploadede udgave være den gældende.
Ansøger skal som sin ansøgning indgive et ESPD som et foreløbigt bevis for de i udbudslovens § 148, stk. 1, nr. 1-3, samt § 137, stk. 1, nr. 1, 2 og 4, nævnte forhold. Ved en sammenslutning af virksomheder (f.eks. et konsortium) skal der indgives et særskilt ESPD for hver af de deltagende økonomiske aktører. Hvis ansøgeren baserer sig på andre enheders formåen, skal der indgives et ESPD for hver af de enheder, som denne baserer sig på. Ansøgeren skal ligeledes indlevere en støtteerklæring, hvori den eller de enheder, som ansøgeren baserer sig på, erklærer at være solidarisk ansvarlig med ansøger, hvis denne bliver tildelt kontrakten. Skabelonen fremgår som bilag til udbudsbetingelserne. Ansøgeren vil blive udelukket fra deltagelse i udbudsproceduren, hvis ansøgeren er omfattet af de i udbudslovens §§ 134 a, 135 og 136, nævnte obligatoriske udelukkelsesgrunde samt de frivillige udelukkelsesgrunde anført i udbudslovens § 137, stk. 1, nr. 1, 2 og 4,  medmindre ansøger har fremlagt tilstrækkelig dokumentation for, at denne er pålidelig i overensstemmelse med udbudslovens § 138. Benyttelsen af de frivillige udelukkelsesgrunde sker under overholdelse af proportionalitetsprincippet. Bagatelagtige forhold kan således ikke føre til udelukkelse af ansøgeren. Flere tilfælde af forhold, der hver for sig er bagatelagtige, kan dog give anledning til at udelukke ansøgeren. Inden tildelingsbeslutningen skal den tilbudsgiver, som ordregiver har til hensigt at tildele kontrakten til, fremlægge dokumentation for de oplysninger, der er afgivet i ESPD i henhold til udbudslovens §§151-152, jf.§ 153.
Ordregiver kan anvende fremgangsmåden i udbudslovens § 159, stk. 5, hvis ansøgninger eller tilbud ikke opfylder udbudsmaterialets formelle krav.
Opmærksomheden henledes på, at udbuddet er omfattet af artikel 5k i forordning (EU) nr. 833/2014 med senere ændringer. Bestemmelsen indeholder et forbud mod at tildele kontrakter til russiske virksomheder og russisk kontrollerede virksomheder mv. (se nærmere artikel 5k, stk. 1, for den præcise afgrænsning af de aktører, der er omfattet af forbuddet). Ordregiver forbeholder sig retten til på ethvert tidspunkt i udbudsprocessen at kræve dokumentation for, at de økonomiske aktører ikke er omfattet af forbuddet, f.eks. ved at kræve en erklæring herom og/eller dokumentation for aktørernes og disses eventuelle underleverandørers etableringssted og ejerforhold.
I relation til pkt. III.2.2) bemærkes, at kontrakten stiller krav om overholdelse af persondatalovgivningen, for nuværende særligt Europa-Parlamentets og Rådets forordning (EU) 2016/679 af 27. april 2016 (databeskyttelsesforordningen) samt supplerende dansk lovgivning hertil, herunder lov nr. 502 af 23. maj 2018 (databeskyttelsesloven).
I relation til pkt. III.1.3) bemærkes, at Kystdirektoratet har vurderet, at det er nødvendigt at tage stilling til referencer, som er op til ti år gamle med henblik på at sikre tilstrækkelig konkurrence, idet der er tale om en ydelse, der sjældent udbydes, jf. udbudsloven § 155, stk. 1, nr. 2.
I relation til pkt. IV.2.4) bemærkes, at ansøgningen samt for dokumentation for opfyldelsen af oplysningerne i ESPD skal indgives på dansk eller engelsk.